**HATÁSVIZSGÁLATI LAP**

1. **Társadalmi hatások**

A rendelet csökkenti a koronavírus terjedésének sebességét, a fertőzöttek számát.

1. **Gazdasági, költségvetési hatások**

A rendelet az önkormányzat költségvetését nem érinti.

1. **Környezeti hatások**

A rendelet csökkenti a koronavírus fertőzöttek számát, védi az emberek egészségét, életét.

1. **Egészségi következmény**

A rendelet csökkenti a koronavírus fertőzöttek számát, elősegíti az egészség megvédését.

1. **Adminisztratív terheket befolyásoló hatások**

A rendeletnek adminisztratív terheket befolyásoló hatása nincs.

1. **A jogszabály megalkotásának szükségessége, a jogalkotás elmaradásának várható következményei**

A rendelet megalkotása nem kötelező.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**ÁLTALÁNOS INDOKOLÁS**

A Kormány a 40/2020. (III.11.) Korm. rendelet 1. §-ában az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. Kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat. tv.) 46. § (4) bekezdése szerint valamennyi képviselő-testületi feladat- és hatáskört a polgármester gyakorolja, az ott meghatározott korlátra tekintettel.

A Kat. tv. hivatkozott felhatalmazása alapján a Képviselő-testület rendeletalkotási kizárólagos hatáskörét is a polgármester gyakorolja kihirdetett veszélyhelyzetben.

A kijárási korlátozás meghosszabbításáról szóló 95/2020. (IV.9.) Korm. rendelet 6. § (2) bekezdésében kapott felhatalmazás szerint a települési önkormányzat polgármestere, mint a helyi önkormányzat képviselő-testülete hatáskörének a Kat. tv. 46. § (4) bekezdése alapján gyakorlója önkormányzati rendeletben a kijárási korlátozásról szóló 71/2020. (III. 27.) Korm. rendeletben foglaltaktól – a 2020. április 10. 00.00 órától 2020. április 13. 24.00 óráig terjedő időszakra vonatkozó – szigorúbb kijárási szabályokat állapíthat meg.

**RÉSZLETES INDOKOLÁS**

1. **§-hoz**

A kijárási korlátozás meghosszabbításáról szóló 95/2020. (IV.9.) Korm. rendelet (továbbiakban: Korm. rendelet) 6. § (2) felhatalmazása alapján a tiszakécskei lakosok védelmére, annak érdekében, hogy a különösen frekventált közterületeken ne alakuljon ki a járványveszély szempontjából veszélyes tömeg, a Korm. rendeletben foglaltaktól szigorúbb kijárási szabályokat rendelek el 2020. április 12-én vasárnap 00.00 órától április 13-án hétfő 24.00 óráig, tekintettel arra a tapasztalatra, miszerint az 1. §-ban megjelölt területeket sok kiránduló keresheti fel az ünnepi időszakban.

1. **§-hoz**

A 2. § az önkormányzati rendelet hatályba lépéséről rendelkezik, és a felhatalmazás terjedelmének megfelelő hatályvesztésének időpontját tartalmazza.